U-I-23/16
Natisni
Opravilna št.:
U-I-23/16
Datum odločitve:
12. 9. 2016
ECLI:
ECLI:SI:USRS:2016:U.I.23.16
Akt:
Zakon o volitvah v Državni zbor (Uradni list RS, št. 109/06 – uradno prečiščeno besedilo) (ZVDZ), 7. čl.
Izrek:
Pobuda za začetek postopka za oceno ustavnosti 7. člena Zakona o volitvah v Državni zbor (Uradni list RS, št. 109/06 – uradno prečiščeno besedilo) se zavrne.
Evidenčni stavek:
Ustavno sodišče pobudo za začetek postopka za oceno ustavnosti (in zakonitosti) zavrne, če od odločitve ni pričakovati rešitve pomembnega pravnega vprašanja.
Geslo:
1.5.51.1.5.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker ne odpira pomembnega vprašanja.
Pravna podlaga:
Člen 26.2, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Andrej Lenarčič, Ljubljana
Datum vloge:
27. 1. 2016
Vrsta odločitve:
sklep
Vrsta rešitve:
zavrnitev
Dokument:
US31012
Dokument v PDF obliki:
U-I-23-16.pdf
204 KB
Prenesite datoteko
U-I-23/16-5
12. 9. 201
SKLEP
Ustavno sodišče je v postopku za preizkus pobude Andreja Lenarčiča, Ljubljana, na seji 12. septembra 2016
sklenilo:
Pobuda za začetek postopka za oceno ustavnosti 7. člena Zakona o volitvah v Državni zbor (Uradni list RS, št. 109/06 – uradno prečiščeno besedilo) se zavrne.
OBRAZLOŽITEV
1. Pobudnik izpodbija v izreku navedeno določbo Zakona o volitvah v Državni zbor (v nadaljevanju ZVDZ), ki določa, da imajo pravico voliti in biti voljeni za poslanca italijanske oziroma madžarske narodne skupnosti pripadniki teh skupnosti, ki imajo volilno pravico. Izpodbijani določbi očita neskladje s 14., 15., 43. in 82. členom Ustave. Navaja, da sta tudi poslanca narodnih skupnosti v Državnem zboru po 82. členu Ustave predstavnika vsega ljudstva, zato naj bi izpodbijana določba ZVDZ državljanom, ki niso pripadniki italijanske ali madžarske narodne skupnosti, v neskladju z Ustavo odrekala pravico voliti in biti voljen za poslanca narodnih skupnosti. Ker poslanca narodnih skupnosti enakopravno sodelujeta pri vseh odločitvah, ki se tičejo vseh državljanov, naj bi imeli volilno pravico za poslanca narodnih skupnosti vsi državljani, ki imajo volilno pravico.
2. Po drugem odstavku 26. člena Zakona o Ustavnem sodišču (Uradni list RS, št. 64/07 – uradno prečiščeno besedilo
in 109/12
– v nadaljevanju ZUstS) Ustavno sodišče pobudo zavrne, če od odločitve ni pričakovati rešitve pomembnega pravnega vprašanja. Ko gre za oceno ustavnosti zakona oziroma oceno ustavnosti ali zakonitosti podzakonskega predpisa, sprejme pobudo za začetek takega postopka Ustavno sodišče torej le tedaj, če bo lahko na njeni podlagi odločilo o pomembnem ustavnopravnem vprašanju. Po oceni Ustavnega sodišča pobuda ne odpira pomembnih ustavnopravnih vprašanj. Iz odločbe Ustavnega sodišča št. U-I-283/94 z dne 12. 2. 1998 (Uradni list RS, št. 20/98, in OdlUS VII, 26) že izhaja stališče, da dvojna volilna pravica pripadnikov italijanske in madžarske narodne skupnosti (splošna in posebna) ni v neskladju z Ustavo, kar po vsebini obsega tudi ureditev iz 8. člena ZVDZ. Glede na to je Ustavno sodišče pobudo zavrnilo.
3. Ustavno sodišče je sprejelo ta sklep na podlagi drugega odstavka 26. člena ZUstS v sestavi:
predsednik
mag. Miroslav Mozetič
ter sodnice in sodniki dr. Mitja Deisinger, dr. Dunja Jadek Pensa,
dr. Etelka Korpič – Horvat, dr. Ernest Petrič, Jasna Pogačar, dr. Jadranka Sovdat in Jan Zobec. Sklep je sprejelo soglasno.
mag. Miroslav Mozetič
Predsednik